བོད་ལྗོངས་སུ་རྒྱ་ཡིག་གཙོ་བོར་བྱས་སྟབས།གཞི་རིམ་དུ་བོད་ཡིག་གི་ཡིག་ཆ་ཞིག་ཧ་ལམ་མཐོང་རྒྱུ་མེད་པ་ལྟ་བུ་ཡིན་པར་བརྟེན།གཞི་རིམ་ལས་བྱེད་པས་གོང་རིམ་ནས་ཡིག་ཆ་བཀྲམ་པ་ནི་བྱ་བ་བསྒྲུབ་རྒྱུར་མཛུབ་སྟོན་གནང་ཆེད་ཡིན་ཡང༌།རྒྱ་ཡིག་རྐྱང་རྐྱང་བཀྲམ་ཡོང་བར་ང་ཚོས་ཀློག་མ་ཤེས་སྟབས།མཛུབ་སྟོན་གྱི་ནུས་པ་འདོན་མི་ཐུབ་པར་མ་ཟད།གལ་ཏེ་ཡིག་ཆ་བོར་བ་ཡིན་ན་ཡིག་ཆ་འབོར་བརླག་ཏུ་སོང་བའི་ཉེས་ཆད་འཁྲི་བར་དོགས་ཏེ་རྡོག་ཁྲེས་ལྟ་བུར་ཆགས་ཡོད་༌༌ཅེས་དང༌།ཡང་གཞི་རིམ་ནས་བོད་ཡིག་ཐོག་གོང་རིམ་ལ་གནས་ཚུལ་ཡི་གེ་ཕུལ་སྐབས།འགོ་ཁྲིད་ཁ་ཤས་ཀྱིས་བོད་ཡིག་ཀློག་མི་ཤེས་ཞེས་རྩིས་མི་ལེན་པའམ་བདག་མེད་དུ་བཞག་འདུག༣